“ญี่ปุ่น” สั่งตรวจ “โควิด” นักท่องเที่ยวจาก “จีน” ติดเชื้อกักตัว 7 วัน
 “ญี่ปุ่น” ตรวจสอบหาเชื้อ “โควิด” นักท่องเที่ยวหรือผู้ที่เดินทางมาจาก “จีน” เมื่อเดินทางถึงญี่ปุ่น หากพบติดเชื้อกักตัว 7 วัน เริ่ม 30 ธ.ค.65
“ญี่ปุ่น” ตรวจสอบหาเชื้อ “โควิด” นักท่องเที่ยวหรือผู้ที่เดินทางมาจาก “จีน” หากพบติดเชื้อกักตัว 7 วัน
27 ธ.ค. 2565

นายฟูมิโอะ คิชิดะ นายกรัฐมนตรีญี่ปุ่น เปิดเผยในวันนี้ (27 ธ.ค.) ว่า ญี่ปุ่นจะยกระดับขั้นตอนการควบคุมบริเวณพรมแดนต่อนักท่องเที่ยวที่มาจากจีน เนื่องจากจำนวนผู้ติดเชื้อโควิด-19 ในจีนยังเพิ่มขึ้นอย่างรวดเร็ว
นายคิชิดะ กล่าวว่า ญี่ปุ่นจะกำหนดให้นักท่องเที่ยวที่มาจากจีนแผ่นดินใหญ่หรือผู้มีประวัติเดินทางไปจีนแผ่นดินใหญ่ภายใน 7 วัน ต้องทดสอบหาเชื้อโควิด-19 เมื่อเดินทางถึงญี่ปุ่น เริ่มตั้งแต่วันศุกร์ (30 ธ.ค.) โดยผู้มีผลตรวจโควิดเป็นบวกจะต้องกักตัวเป็นเวลา 7 วัน
นอกจากนี้ นายคิชิดะยังสั่งจำกัดแผนเพิ่มเที่ยวบินไป-กลับประเทศจีนอีกด้วย
สำนักข่าวเกียวโด รายงานว่า มาตรการดังกล่าวมีขึ้นหลังเมื่อวันจันทร์ (26 ธ.ค.) จีนเปิดเผยว่าจะเปิดพรมแดนอีกครั้งในวันที่ 8 ม.ค. และยกเลิกมาตรการกักตัวที่เคยบังคับใช้เพื่อป้องกันการแพร่ระบาดของโรคโควิด-19
“มีความกังวลมากขึ้นในญี่ปุ่น เนื่องจากรายละเอียดเกี่ยวกับสถานการณ์ในจีนนั้นรู้ได้ยาก” นายคิชิดะกล่าว โดยอ้างถึงข้อมูลจำนวนผู้ติดเชื้อโควิด-19 จากภาครัฐและเอกชนที่แตกต่างกันอย่างมาก